**Magistro seminarai baudžiamosios justicijos specializacijos studentams**

2019 m. vasario 22–24 d.

Sveiki,

kaip turbūt žinote, paskutinis studijų metu vyksiantis jums **privalomas akademinis renginys** yra magistro seminaras, kuris vyks **vasario 22–24 d. VU praktikos bazėje Puvočiuose** (maždaug 100 km nuo Vilniaus, kelionė automobiliu trunka maždaug 1 val. 45 min.). VU TF patalpose toks seminaras šį semestrą nevyks, taigi dalyvavimas šiame seminare Puvočiuose yra **privalomas**. Jame nedalyvauti galima tik dėl pateisinamų priežasčių (ligos ir pan.), tačiau už jį bet kuriuo atveju reikės atsiskaityti individualiai. Toliau rasite surašytą renginio koncepciją ir programą, aptariamus praktinius dalykus. Būtų gerai, jei viską įdėmiai perskaitytumėte☺.

**Pirmiausia, visi dalyvausiantys dėstytojai tikisi, kad noriai ir aktyviai dalyvausite seminare, nes tai yra puiki proga mažiau formalioje aplinkoje mokytis vieniems iš kitų**. **Seminaras bus tikrai naudingas Jūsų magistro darbų rašymui ir gynimui.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Bendra koncepcija, programa ir praktiniai klausimai**

**Laikas:** **2019 m.** **vasario 22–24 d. (penktadienis–sekmadienis)**

**Vieta**: VU Puvočių praktikos bazė. Plačiau žr. <http://naujienos.vu.lt/atnaujinta-vu-puvociu-praktikos-baze-laukia-nauju-iniciatyvu/>. Už apgyvendinimą asmeniškai mokėti nereikės, apmokama iš TF lėšų.

**Nuvykimas**: Vyksime **nuosavu** **transportu**. Labai tikimės, kad atsiras pakankamai nuosavus automobilius turinčių ir kitus galinčių kartu nuvežti vairuotojų skaičius. Išlaidas reikėtų pasidalinti važiuojantiems viename automobilyje tarpusavyje. Laiško pabaigoje apie tai yra vienas iš klausimų, labai prašau į jį geranoriškai atsakyti.

**Tikslas**: sukūrus mažiau formalaus darbinio mokslinio seminaro atmosferą ugdyti studentų kritinį mąstymą, gebėjimą identifikuoti ir spręsti teisėkūros ir teisės taikymo problemas, gebėjimą taikyti mokslinių tyrimų metodus ir vertinti gautus rezultatus, padėti parengti savo turiniu ir forma kokybišką magistro baigiamąjį darbą.

**Dalyviai**: sąraše yra 48 studentai; taip pat dalyvaus dėstytojai Gabrielė Juodkaitė-Granskienė, Andrejus Gorbatkovas, Justas Namavičius, Ramunė Steponavičiūtė, Gintautas Sakalauskas, galbūt ir kiti dėstytojai. Pirmąjį vakarą dirbsime visi kartu (jei nespėsime visko aptarti – ir pirmąją sesiją kitą dieną), po to darbų pristatymui pasidalinsime į dvi grupes. Labai svarbu **dalyvauti visame seminare** – nuo pradžios iki pabaigos.

**Dienotvarkė**:

**02.22 d.**

**Penktadienis** 16.00 val. išvykimas iš Vilniaus (nebūtinai visi kartu, bet reikia susirinkti keleivius);

Iki 18.00 val. atvykimas ir įsikūrimas;

18.30–20.30 val. **įvadas, susipažinimas ir bendri magistro darbų rašymo klausimai**;

20.30–21.30 val. vakarienės gaminimas;

21.30 val. vakarienė; vėliau gali būti įvairi neformali veikla, pagal norus ir galimybes.

**02.23 d.**

**Šeštadienis** 8.00–8.30 val. pusryčių gaminimas;

8.30–9.00 val. pusryčiai;

9.00–10.30 val. **I sesija (pasiskirsčius į 2 grupes)**;

10.30–10.45 val. pertrauka;

10.45–12.15 val. **II sesija (pasiskirsčius į 2 grupes)**;

12.15–13.00 val. pietų gaminimas;

13.00–14.00 val. pietūs;

14.00–15.00 val. pasivaikščiojimas iki apžvalgos bokšto ir iki Merkio upės;

15.00–16.30 val. **III sesija (pasiskirsčius į 2 grupes)**;

16.30–16.45 val. pertrauka;

16.45–18.15 val**.** **IV sesija (pasiskirsčius į 2 grupes)**;

18.15–19.00 val. vakarienės gaminimas;

19.00 val. vakarienė; vėliau gali būti įvairi neformali veikla, pagal norus ir galimybes.

**02.24 d.**

**Sekmadienis** 9.00–9.30 val. pusryčių gaminimas;

9.30–10.00 val. pusryčiai;

10.00–11.30 val. **V sesija (pasiskirsčius į 2 grupes)**;

11.30–11.45 val. pertrauka;

12.00–13.00 val. **seminaro aptarimas**;

13.30–14.00 val. tvarkymasis;

14.00 val. išvykimas.

**Seminaro sesijų metu** studentai pristato savo magistro darbus: pagrindinę magistro darbo problematiką, naudojamus šaltinius ir taikomus metodus, darbo struktūrą, sunkumus, su kuriais susiduria rašydami darbą, numatomas darbo išvadas ir pan.; **pristatyti galite viską ir bet ką**, kas jums tuo metu yra aktualu rašant magistro darbą; pristatymui skiriama **iki 12 min.**, po to – į magistro darbo rašymo procesą orientuoti klausimai, atsakymai, diskusija (iki 10 min.). Per vieną sesiją ~**4–5 pranešimai**.

Studentams privalomas dalyvavimas **visoje seminaro programoje**. Pristatymams yra visa techninė įranga (kompiuteris, projektorius), tik svarbu turėti mintyje, kad ginant magistro darbą jos nebus, bet šiame seminare ja galima naudotis.

**Maistas**: reikia gamintis patiems; už maisto supirkimą ir gaminimą bus atsakingi dėstytojai, maistui išleistą sumą dalinsimės visi po lygiai (dėstytojams ir studentams), turbūt po kokius **10–15 eurų** turėtų užtekti.

Dėstytojai gaminant maistą tikisi pagalbos, taigi būtų gerai, jei **susirašytumėte, kas galėtumėte padėti gaminti maistą**:

**1-a vakarienė**: dėstytojai + Kristina Zūbaitė, Taura Kavaliauskaitė, Justina Labutytė, Neringa Korčakovskaja

**1-i pusryčiai**: dėstytojai + Dmitrij Jemeljanov, Justina Černiauskienė, Natalja Gorbatkova, Jolita Vasiliauskaitė.

**1-i pietūs**: dėstytojai + Valdonė Mundrytė, Beatričė Drigotaitė, Mantas Razma, ...............................

**2-a vakarienė**: dėstytojai + Aušra Krikštaponytė, Vilma Kuliešaitė, Rasa Zubienytė, Urtė Židžiūnaitė

**2-i pusryčiai**: dėstytojai + Marija Novikovaitė, Agata Zimariovaitė, Mantas Sakalauskis, Ieva Sargūnaitė, Viktorija Vitkovskytė

Taip pat labai svarbu, kad parašytumėte, **jei esate vegetarai, veganai, nevalgote kokio nors maisto ar esate jam alergiški**. Į tai gaminantys maistą atsižvelgs.

Abu vakarus yra **erdvė buvimui kartu** (filmams, stalo žaidimams ir pan.). Visokie siūlymai, pageidavimai ir iniciatyvos labai sveikintinos. Bet dalyvavimas jose nėra privalomas (teoriškai ir nakvoti galite kitur) – priešingai, nei visoje formalioje programoje (t. y. pusryčiams turėtumėte grįžti☺).

Pasiskirstymui į grupes bus sudarytas preliminarus sąrašas, kad abiejose grupėse studentų būtų maždaug po lygiai, **pirmoje grupėje** yra daugiau baudžiamosios teisės, bausmių vykdymo ir kriminologijos temomis rašančių studentų, taip pat tokių, kuriems vadovauja arba kurių darbus recenzuoja dėst. Justas Namavičius ir dėst. Gintautas Sakalauskas, **antroje grupėje** – daugiau baudžiamojo proceso ir kriminalistikos temomis rašančių studentų, taip pat tokių, kuriems vadovauja arba kurių darbus recenzuoja dėst. Gabrielė Juodkaitė-Granskienė ir dėst. Andrejus Gorbatkovas. Grupę bus galima pakeisti, bet būtų svarbu, kad studentų skaičius abejose grupėse liktų maždaug vienodas.

**Pas(si)kirstymas į kambarius**: VU praktikos bazėje Puvočiuose yra dviviečiai, triviečiai ir keturviečiai kambariai. Jei svarbu, su kuo norite gyventi, parašykite, mėginsim padalinti pagal norus. **Patalynė ir rankšluosčiai ten yra**.

Ačiū, kad perskaitėte☺

**Apibendrinant, artimiausiu metu jums reikia parašyti**:

**1)** ar ketinate dalyvauti seminare? (jame nedalyvauti galima tik dėl pateisinamos priežasties ir už jį reikės atsiskaityti);

**2)** ar ketinate vykti nuosavu transportu ir kiek galėtumėte paimti keleivių?;

**3)** su kuo norėtumėte būti apgyvendinti viename kambaryje?;

**4)** ar esate vegetarai, veganai, nevalgote kokio nors maisto?;

**5)** kada norėtumėte padėti gaminti maistą?;

**6)** kita svarbi informacija, kuria norite pasidalinti.

Į šiuos klausimus prašau atsakyti šiuo el. paštu (gintautas.sakalauskas@tf.vu.lt) **kaip įmanoma greičiau**, bet ne vėliau kaip **iki** **vasario 4 d. (pirmadienio) 23 val. 59 min.** Ačiū☺

Jei turit klausimų, rašykit.

Pagarbiai

dėst. Gintautas Sakalauskas